"Tratament" prezidenţial. Cum au ajuns americanii să bea înălbitor, la sugestia lui Trump.
În aprilie, Trump sugera injectarea cu dezinfectant, ca tratament pentru Covid. 4% dintre americani chiar au înghiţit sau au făcut gargară cu înălbitor. Ulterior Trump a revenit ulterior, spunând că a vrut să fie sarcastic.
Acum, că a fost confirmat cu Covid, poate ar fi cazul ca Trump să testeze pe el însuşi ce le-a sugerat altora să facă.Una dintre ideile de a lupta cu coronavirusul a venit în aprilie, când preşedintele sugera injectarea bolnavilor cu dezinfectant.Donald Trump: Văd că dezinfectantul îl distruge într-un minut. Un singur minut. Poate găsim o metodă să facem aşa ceva, ca o injecţie, o curăţare. Pentru că intră în plămâni şi face o mulţime de probleme. Ar trebui să verificăm asta cu doctori, dar pentru mine sună interesant.Oricât de greu de crezut ar părea, au fost oameni care i-au urmat sugestia, spre disperarea comunităţii medicale.Conform unui sondaj făcut de Centrul pentru Controlul Bolilor din Statele Unite, 4% dintre americani au ingerat sau au făcut gargară cu înălbitor diluat, 10% şi-au dat pe corp cu produse de curăţat sau dezinfectanţi, iar 6% au inhalat vapori de la produsele de curăţenie şi dezinfecţie. În acest timp, numărul apelurilor la urgenţă pentru otrăviri cu soluţii de curăţat sau dezinfectanţi, a crescut cu 20%.Asta chiar dacă Trump a încercat să dreagă busuiocul, spunând că a fost de fapt un comentariu sarastic.Donald Trump: Am pus o întrebare sarcastică pentru reporter ca voi, doar să văd ce se întâmplă. Dezinfectantul poate fi folosit aşa, dat pe mâini şi ar funcţiona.